星際空間係指同一個星系入面啲恆星系之間嘅空間，而星際物質就係喺呢個空間入面嗰啲物質。星際物質入面有成大約70%左右嘅質量係單獨嘅氫原子，而淨低嘅就多數係氦，仲有少量嘅由恆星核合成嗰度嚟嘅重原子－恆星內部嘅核聚變等嘅反應係透過將氫呢啲細粒原子撞埋一齊嚟產生能量同大粒原子嘅，呢啲大粒原子會以恆星風等嘅形式俾佢哋所屬嘅恆星射出去太空嗰度，而且一粒超新星爆嗰陣佢入面又會有好多嘢飛出太空度。